
134                                           DR.31.10.2018                                                                                                                                            

 
Jadi pada tahun 1992 dengan pembukaan kilang Perodua ini, ia akan merancakkan 

kembali kemajuan di Hulu Selangor. Jadi sekali lagi saya minta supaya Kementerian Kerja 
Raya kaji balik untuk menaik taraf infrastruktur di Hulu Selangor seiring dengan negeri yang 
termaju di Selangor. Saya harap pemerhatian itu dapat didapatkan daripada Kementerian 
Kerja Raya. Sekian, terima kasih. 

Tuan Baru Bian: I will take note. 

Tuan Yang di-Pertua: Take note. Terima kasih Yang Berhormat Menteri. Sekarang 
giliran Kementerian Pengangkutan. Silakan Yang Berhormat. 

 

9.16 mlm.   

Menteri Pengangkutan [Tuan Loke Siew Fook]: Terima kasih Tuan Yang di-
Pertua, salam sejahtera. Saya ingin mengucapkan setinggi-tinggi terima kasih kepada 14 
Ahli-ahli Yang Berhormat yang mengambil bahagian dalam perbahasan Kajian Separuh 
Penggal bagi Rancangan Malaysia Kesebelas yang menyentuh perkara-perkara di bawah 
bidang tugas Kementerian Pengangkutan. Terima kasih di atas keprihatinan Ahli-ahli Yang 
Berhormat terhadap Kementerian Pengangkutan. 

Tuan Yang di-Pertua, saya nak fokus kepada beberapa isu. Pertamanya isu maritim, 
projek menaik taraf Cruise Terminal di Swettenham Pier. Pertama sekali, saya ingin 
menjawab isu yang dibangkitkan oleh Yang Berhormat Tanjong yang telah membangkitkan 
projek menaik taraf Cruise Terminal Swettenham Pier di Pulau Pinang.  

Untuk makluman Ahli Yang Berhormat, Kementerian Pengangkutan telah pun 
menerima cadangan pembangunan penaik taraf Swettenham Pier Cruise Terminal daripada 
pihak Penang Port Sdn Bhd yang juga telah memeterai satu memorandum persefahaman 
dengan pihak Royal Caribbean Cruises Ltd. (RCCL) untuk memperuntukkan hampir RM155 
juta bagi maksud penaiktarafan terminal tersebut. 

Adalah dijangkakan apabila kerja-kerja menaik taraf tersebut selesai, maka SPCT 
mampu untuk menarik lebih banyak persinggahan kapal-kapal persiaran dengan jumlah 
anggaran penumpang mencecah 100,000 setahun. Namun begitu, ketika ini Kementerian 
Pengangkutan masih lagi mengadakan rundingan bersama pihak Kerajaan Negeri Pulau 
Pinang bagi menyelesaikan isu-isu tanah yang telah berbangkit yang perlu diselesaikan 
sebelum sebarang keputusan untuk pembangunan SPCT dapat dilaksanakan. 

Kementerian optimis isu-isu berkaitan tanah tersebut dapat diselesaikan dengan 
baik dalam masa terdekat oleh kedua-dua belah pihak demi untuk merancakkan lagi ekonomi 
negeri Pulau Pinang terutamanya dalam aspek industri pelancongan.  

Perkara yang kedua, Pelabuhan Kontena Sepanggar. Dalam perbahasan sebelum 
ini... 

Tuan Sanisvara Nethaji Rayer a/l Rajaji [Jelutong]: Yang Berhormat Menteri, dari 
Pulau Pinang. Minta maaf. 

Tuan Yang di-Pertua: Yang Berhormat Jelutong. 

Tuan Sanisvara Nethaji Rayer a/l Rajaji [Jelutong]: Berkenaan dengan 
pelancongan juga. Saya cuma ingin membuat beberapa perhatian Yang Berhormat Menteri 
tentang satu berita yang disiarkan dalam surat khabar The Star tentang kejadian banjir di 
Lapangan Terbang Antarabangsa Pulau Pinang. Saya mohon dan merayu kepada Yang 
Berhormat Menteri kalau boleh perkara itu diberi perhatian pada masa akan datang. 

Tuan Loke Siew Fook: Yang Berhormat, saya belum masuk lagi lapangan terbang. 
Ini pelabuhan.  

Tuan Sanisvara Nethaji Rayer a/l Rajaji [Jelutong]: Okey, terima kasih.  

Beberapa Ahli: [Ketawa] 

Tuan Loke Siew Fook: Pelabuhan Sepanggar. 

Tuan Abdul Latiff bin Abdul Rahman [Kuala Krai]: Yang Berhormat Jelutong 
sabar dulu. 



Jadi pada tahun 1992 dengan pembukaan kilang Perodua ini, ia akan merancakkan kembali kemajuan di Hulu Selangor. Jadi sekali lagi saya minta supaya Kementerian Kerja Raya kaji balik untuk menaik taraf infrastruktur di Hulu Selangor seiring dengan negeri yang termaju di Selangor. Saya harap pemerhatian itu dapat didapatkan daripada Kementerian Kerja Raya. Sekian, terima kasih. Tuan Baru Bian: I will take note. Tuan Yang di-Pertua: Take note. Terima kasih Yang Berhormat Menteri. Sekarang giliran Kementerian Pengangkutan. Silakan Yang Berhormat. 9.16 mlm. Menteri Pengangkutan [Tuan Loke Siew Fook]: Terima kasih Tuan Yang di- Pertua, salam sejahtera. Saya ingin mengucapkan setinggi-tinggi terima kasih kepada 14 Ahli-ahli Yang Berhormat yang mengambil bahagian dalam perbahasan Kajian Separuh Penggal bagi Rancangan Malaysia Kesebelas yang menyentuh perkara-perkara di bawah bidang tugas Kementerian Pengangkutan. Terima kasih di atas keprihatinan Ahli-ahli Yang Berhormat terhadap Kementerian Pengangkutan. Tuan Yang di-Pertua, saya nak fokus kepada beberapa isu. Pertamanya isu maritim, projek menaik taraf Cruise Terminal di Swettenham Pier. Pertama sekali, saya ingin menjawab isu yang dibangkitkan oleh Yang Berhormat Tanjong yang telah membangkitkan projek menaik taraf Cruise Terminal Swettenham Pier di Pulau Pinang. Untuk makluman Ahli Yang Berhormat, Kementerian Pengangkutan telah pun menerima cadangan pembangunan penaik taraf Swettenham Pier Cruise Terminal daripada pihak Penang Port Sdn Bhd yang juga telah memeterai satu memorandum persefahaman dengan pihak Royal Caribbean Cruises Ltd. (RCCL) untuk memperuntukkan hampir RM155 juta bagi maksud penaiktarafan terminal tersebut. Adalah dijangkakan apabila kerja-kerja menaik taraf tersebut selesai, maka SPCT mampu untuk menarik lebih banyak persinggahan kapal-kapal persiaran dengan jumlah anggaran penumpang mencecah 100,000 setahun. Namun begitu, ketika ini Kementerian Pengangkutan masih lagi mengadakan rundingan bersama pihak Kerajaan Negeri Pulau Pinang bagi menyelesaikan isu-isu tanah yang telah berbangkit yang perlu diselesaikan sebelum sebarang keputusan untuk pembangunan SPCT dapat dilaksanakan. Kementerian optimis isu-isu berkaitan tanah tersebut dapat diselesaikan dengan baik dalam masa terdekat oleh kedua-dua belah pihak demi untuk merancakkan lagi ekonomi negeri Pulau Pinang terutamanya dalam aspek industri pelancongan. Perkara yang kedua, Pelabuhan Kontena Sepanggar. Dalam perbahasan sebelum ini... Tuan Sanisvara Nethaji Rayer a/l Rajaji [Jelutong]: Yang Berhormat Menteri, dari Pulau Pinang. Minta maaf. Tuan Yang di-Pertua: Yang Berhormat Jelutong. Tuan Sanisvara Nethaji Rayer a/l Rajaji [Jelutong]: Berkenaan dengan pelancongan juga. Saya cuma ingin membuat beberapa perhatian Yang Berhormat Menteri tentang satu berita yang disiarkan dalam surat khabar The Star tentang kejadian banjir di Lapangan Terbang Antarabangsa Pulau Pinang. Saya mohon dan merayu kepada Yang Berhormat Menteri kalau boleh perkara itu diberi perhatian pada masa akan datang. Tuan Loke Siew Fook: Yang Berhormat, saya belum masuk lagi lapangan terbang. Ini pelabuhan. Tuan Sanisvara Nethaji Rayer a/l Rajaji [Jelutong]: Okey, terima kasih. Beberapa Ahli: [Ketawa] Tuan Loke Siew Fook: Pelabuhan Sepanggar. Tuan Abdul Latiff bin Abdul Rahman [Kuala Krai]: Yang Berhormat Jelutong sabar dulu.